Fækalier, afføring, lort eller bæ.

Resultatet er det samme, og vi gør det alle sammen.

Et amerikansk forskerhold har undersøgt, hvor lang tid det tager en række pattedyr at skide. Og resultatet viser, at det i gennemsnit kun tager 12 sekunder at komme af med fæces.

Læs også : Forskere: Første pattedyr udryddet af menneskeskabt global opvarmning

Hvad end det gælder elefanter, pandaer eller hunde, så glider fæces ud af endetarmen på et lag af slim, der holder toilettiden på et minimum. Det viser forskning publiceret i Soft Matter.

- Lugten af afføringen tiltrækker rovdyr, hvilket er farligt for dyr. Hvis de bruger længere tid, udsætter de sig selv for fare og risikerer at blive opdaget, siger Patricia Yang, ingeniør ved Georgia Institute of Technology i Atlanta, der står bag resultatet, til magasinet New Scientist.

Tis tager længere tid

Forskerne filmede en række dyr i bl.a. en zoologisk have og fandt ud af, at de alle producerer cylindrisk fæces, ligesom vi mennesker gør. Og selvom dyrenes kropsmasser var varierende fra 4 til 4000 kg, så forblev varigheden af afføring konstant.

Ig Nobelprisen Ig Nobelpriserne uddeles for at hædre bedrifter, der "først får folk til at le, derefter til at tænke". Priserne fejrer det usædvanlige, ærer det fantasifulde - og skal åbne folks interesse for videnskab, medicin og teknologi. Prisuddelingen arrangeres af det videnskabelige, humoristiske tidsskrift Annals of Improbable Research. Kilde: Improbable Research.

Når det kommer til at tisse er pattedyr dog noget langsommere. Det tager i gennemsnit hele 21 sekunder.

Læs også : Kort: Jysk hunulv har været på en lang vandtur

En opdagelse der i 2015 gjorde, at det samme amerikanske forskerhold vandt en Ig Nobel-pris i 2015.

Afslører fordøjelsesproblemer

Forskerne har ikke undersøgt mennesker i nogen af de to undersøgelser, men da vi er pattedyr, kan samme tider også være gældende for os.

Deres observationer fodres ind i en matematisk model, der kan forudsige afføringstider og dermed afsløre, om der er problemer i fordøjelsessystemet.

- Hvis det tager langt længere tid end 12 sekunder, vil jeg sige, at du bør gå til læge, siger Patricia Yang.